《承遗竹枝辄赋近体以寄》
元代·卫仁近

草堂只在玉山西，未识风流顾恺之。
鸳冷绣衾春病酒，蜡销银烛夜敲棋。
每怀凤鸟栖梧树，辄倚乌几唱《竹枝》。
昨夜阑干明月上，恼人箫管不胜吹。

作者简介：松江华亭人。字叔刚，一字子刚。好学能文，尤工书。顺帝至正间，吴兴守将送米百斛，举为幕官，辞而不受。张士诚辟延宾馆，聘之，亦谢免。授书里中。卒年四十七。有《敬聚斋集》。